Meksika AQSh bilan chegarada devor qurilishi uchun pul bermasligi haqida eslatdi

Meksika Tashqi ishlar vaziri Klaudiya Ruis Massiyeu ma'lum qildiki, mamlakat AQSh bilan chegarada devor qurilishi uchun mablag‘ ajratmaydi. Bu haqda RIA Novosti G‘arbdagi nashrlarga asoslanib xabar berdi.
«Devor uchun pul to‘lash — bu bizning xayollarimizda ham yo‘q», — deya qayd etgan vazir.
Bundan oldin, sentabr oyida Meksika prezidenti Enrike Penya Neto Tramp bilan uchrashuvi vaqtida devor qurilishi uchun mablag‘ ajratmasligi haqida ta'kidlagandi.
Donald Tramp saylovoldi kampaniyasi davomida AQSh va Meksika o‘rtasidagi erkin savdo to‘g‘risidagi bitimni bekor qilishga, shuningdek, Meksika hisobidan ikki mamlakat o‘rtasida devor qurishga va'da bergan edi.